钦定古今图书集成/明伦汇编/氏族典/第251卷 > 张应昌
## 钦定古今图书集成/明伦汇编/氏族典/第251卷 > 张应昌

按《明外史张臣传》：“臣子承荫。承荫子应昌，嗣祖职，当
为指挥佥事。以父阵亡，增三秩为都司佥书，经略杨
镐用为左翼游击将军。天启元年，迁大同井坪参将，
调延绥。崇祯二年，总督杨鹤檄署定边镇将事。河套
入寇，斩首百二十馀级，擢昌平副总兵。山西总兵官
马士麟病免，擢应昌都督佥事代之。六年，帝令会剿”
畿南贼。伪报首功，为巡按御史冯明玠、真定巡抚周
堪赓所劾，帝令图功自赎。七年退还河南。其弟全昌
为宣府总兵官。宣府有警，令应昌援，无功，命解职。八
年，洪承畴出师河南，令率私家士马以从。疾卒。